**Ministru kabineta noteikumu projekta**

**„Noteikumi par dīkstāves pabalstu pašnodarbinātām personām, kuras**

**skar Covid-19 izplatība” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Noteikumi par dīkstāves atbalstu pašnodarbinātām personām, kuras skar Covid-19 izplatība”(turpmāk – Projekts) paredz noteikt kārtību, kādā Covid-19 izraisītās krīzes skartās pašnodarbinātās personas var saņemt dīkstāves pabalstu, lai pašnodarbinātām personām novērstu pilnīgu ienākumu un iztikas līdzekļu zaudējumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 2.pantu un 14.panta otro daļu, ņemot vērā Ministru kabineta 2020.gada 12.marta rīkojumu Nr.103 „Par ārkārtējās situācijas izsludināšanu” (turpmāk – Rīkojums Nr.103) un Ministru kabineta 2020.gada 19.marta sēdes protokollēmuma (prot. Nr.16 4.§) „Likumprojekts „Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību”” 8.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Covid-19 izplatība, tostarp ierobežojumi, kas noteikti ar Rīkojumu Nr.103, ir būtiski ietekmējusi visu Latvijas tautsaimniecību, it īpaši sektorus, kas saistīti ar viesmīlību un ēdināšanu, kultūru, starptautiskajiem pasažieru pārvadājumiem, un radījis situāciju, kurā saimnieciskās darbības veicēji saskaras ar ievērojamu apgrozījuma samazināšanos un piespiedu dīkstāvēm. Daudzās krīzes skartajās nozarēs, piemēram, kultūras un izglītības jomā, darbojas ievērojams skaits pašnodarbināto personu, kas reģistrējušās Valsts ieņēmumu dienestā kā saimnieciskās darbības veicēji un ir veikušas valsts sociālās apdrošināšanas obligātās iemaksas kā pašnodarbinātās personas vai autoratlīdzības saņēmēji, vai ir mikrouzņēmumu nodokļa maksātāji, piemēram, personas, kas veic radošo darbību (aktieri, mūziķi u.c.). Šīs personas īpaši smagi ir skāruši Rīkojumā Nr.103 noteiktie ierobežojumi attiecībā uz publiski pieejamo svētku, piemiņas, izklaides, kultūras, sporta un atpūtas pasākumu norisi un pulcēšanos kultūras, izklaides, atpūtas, ārpustelpu sporta un reliģisko norišu vietās, kā arī uz interešu izglītības programmu īstenošanu, kā rezultātā ir atcelti vismaz 1 600 publiski pasākumi, kuru īstenošanā šīm personām bija plānots iesaistīties. Šīs personas ir veikušas normatīvajā regulējumā noteiktās valsts sociālās apdrošināšanas obligātās iemaksas, taču tām nav iespējas pieteikties bezdarbnieka pabalstam. Tāpat uz tām nav attiecināmi atbalsta mehānismi, kas noteikti ar Ministru kabineta 2020.gada 26.marta noteikumiem Nr.165 „Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem”. Rezultātā šīm personām ir ievērojams risks Covid-19 krīzes rezultātā palikt bez iztikas līdzekļiem, līdz ar to ir būtiski nodrošināt šīm personām nepieciešamās sociālās garantijas. Lai reaģētu uz Covid-19 radītajām sekām, likuma „Par valsts apdraudējuma un tā seku novēršanas un pārvarēšanas pasākumiem sakarā ar Covid-19 izplatību” 14.panta otrā daļa paredz, ka Ministru kabinets var noteikt citus atbalsta pasākumus krīzes skartajās nozarēs. Ņemot vērā, ka ar Ministru kabineta 2020.gada 26.marta noteikumiem Nr.165 „Noteikumi par Covid-19 izraisītās krīzes skartiem darba devējiem, kuri kvalificējas dīkstāves pabalstam un nokavēto nodokļu maksājumu samaksas sadalei termiņos vai atlikšanai uz laiku līdz trim gadiem” ir izstrādāta kārtība, kādā krīzes skartie darba devēji piesakās dīkstāves pabalstam un kādā aprēķina un saņem dīkstāves pabalstu to nodarbinātajām personām, Projekts piedāvā izveidot papildinošu atbalsta mehānismu, kas dīkstāves pabalsta saņemšanas iespēju nodrošina pašnodarbinātām personām, kas veic saimniecisko darbību un kuras ir skārusi piespiedu dīkstāve. **Piedāvātais atbalsts un tā ieviešanas risinājums**Par krīzes skartajām pašnodarbinātām personām ir uzskatāmas tādas fiziskas personas, kas reģistrējušās Valsts ieņēmumu dienestā kā saimnieciskās darbības veicēji, ir veikušas valsts sociālās apdrošināšanas obligātās iemaksas kā pašnodarbinātās personas vai autoratlīdzības saņēmēji, vai ir mikrouzņēmumu nodokļa maksātāji, un kuras pēc 2020.gada 14.marta dīkstāves periodā nav guvušas ienākumus no saimnieciskās darbības.Risinājums paredz, ka dīkstāves pabalsts mikrouzņēmumu nodokļa maksātājiem tiek noteikts 50 procentu apmērā no mikrouzņēmumu nodokļa maksātāja mēneša vidējiem ieņēmumiem no saimnieciskās darbības par pēdējiem diviem noslēgtajiem ceturkšņiem, bet ne vairāk kā 700 *euro* apmērā par kalendāra mēnesi, un pašnodarbinātām personām vispārējā nodokļu režīmā – 75 procentu apmērā no valsts sociālās apdrošināšanas obligāto iemaksu objekta apmēra pēdējos divos noslēgtajos ceturkšņos, no kura atskaitītas aprēķinātās valsts sociālās apdrošināšanas obligātās iemaksas par minēto periodu, bet ne vairāk kā 700 *euro* apmērā par kalendāra mēnesi.Pašnodarbinātajām personām vispārējā nodokļu režīmā un pašnodarbinātajām personām, kas ir mikrouzņēmumu nodokļa maksātājas, atšķirīga pabalsta intensitāte no ieņēmumiem noteikta, lai abos nodokļu režīmos strādājošie pie vienādiem mēneša ieņēmumiem saņemtu līdzvērtīgu dīkstāves pabalsta apmēru, ņemot vērā, ka pabalsts tiek aprēķināts no atšķirīgas ieņēmumu bāzes, proti:1. mikrouzņēmumu nodokļa maksātājiem pabalsts tiek aprēķināts no kopējiem ieņēmumiem, tātad mikrouzņēmuma nodokļa maksātājam, kurš mēnesī no saimnieciskās darbības ir guvis ieņēmumus 1 000 *euro* apmērā, pie 50 procentu atbalsta intensitātes dīkstāves pabalsts mēnesī būs 500 *euro*;
2. pašnodarbinātai personai, kas nodarbināta vispārējā nodokļu režīmā, pabalsts tiek aprēķināts no ieņēmumiem pēc nodokļu nomaksas, tātad pašnodarbinātai personai, kas strādā vispārējā nodokļu režīmā un kura mēnesī no saimnieciskās darbības ir guvusi ieņēmumus 1 000 *euro* apmērā, pie 75 procentu atbalsta intensitātes dīkstāves pabalsts mēnesī būs 474 *euro*.

        Dīkstāves pabalsts netiek aplikts ar iedzīvotāju ienākuma nodokli un valsts sociālās apdrošināšanas obligātajām iemaksām.**Dīkstāves pabalsta pieprasīšana un izmaksas kārtība**Dīkstāves pabalsts pašnodarbinātām personām var tikt piešķirts uz dīkstāves periodu, kas ir terminēts laikposms no 2020.gada 14.marta līdz 14.maijam, bet ne ilgāk kā ir spēkā Ministru kabineta lēmums par ārkārtējo situāciju.Lai pieteiktos uz dīkstāves pabalstu, pašnodarbinātā persona, izmantojot Valsts ieņēmumu dienesta Elektroniskās deklarēšanās sistēmu (turpmāk – EDS), līdz 2020.gada 25.aprīlim par laikposmu no 2020.gada 14.marta līdz 31.martam un turpmāk līdz nākamā mēneša 25.datumam iesniedz iesniegumu, kurā norāda:1. vārdu, uzvārdu, nodokļa maksātāja reģistrācijas numuru un kontu, kas atvērts kredītiestādē vai pie maksājumu pakalpojuma sniedzēja Latvijā;
2. dīkstāves periodu;
3. pamatojumu par dīkstāves iestāšanos krīzes ietekmē radīto apstākļu dēļ (faktu izklāstu, piemēram, apgrozījuma samazinājums, neizpildītās saistības, apturētie līgumi, atceltie vai pārceltie pasākumi);
4. apliecinājumu, ka norādītajā periodā pašnodarbinātā persona nav guvusi ienākumus no saimnieciskās darbības;
5. apliecinājumu, ka pašnodarbinātā persona nav darba nespējas periodā.

Valsts ieņēmumu dienests pēc iesnieguma saņemšanas pārliecinās, vai pašnodarbinātā persona ir reģistrējusies kā saimnieciskās darbības veicēja pēc 2020.gada 1.marta, pārliecinās par Projekta 10.punktā noteikto ierobežojumu neesamību dīkstāves pabalstu piešķiršanai pašnodarbinātai personai un pašnodarbinātās personas deklarēto valsts sociālās apdrošināšanas obligāto iemaksu apjomu. Valsts ieņēmumu dienests dīkstāves pabalstu piešķir un izmaksā atbilstoši iesniegumā norādītajam dīkstāves periodam uz iesniegumā norādīto pašnodarbinātās personas kontu piecu darbdienu laikā pēc iesnieguma saņemšanas.Dīkstāves pabalstu nepiešķir šādos gadījumos: 1. ja pašnodarbinātā persona nav iesniegusi Valsts ieņēmumu dienestā visas nodokļu deklarācijas par pēdējo 12 mēnešu periodu pirms ārkārtējās situācijas;
2. ja pašnodarbinātajai personai uz iesnieguma iesniegšanas brīdi nodokļu parāds ir lielāks nekā 1 000 *euro* un nav piešķirti samaksas termiņa pagarinājumi vai nav noslēgta vienošanās par labprātīgu nodokļu samaksu, vai nav noslēgts vienošanās līgums;
3. ja pašnodarbinātajai personai lēmuma pieņemšanas dienā ir aktuāls maksātnespējas process;
4. ja pašnodarbinātā persona 2019.gada pēdējo divu ceturkšņu periodā valsts sociālās apdrošināšanas obligātās iemaksas deklarējusi mazāk nekā vidēji 20 *euro* apmērā mēnesī;
5. ja pašnodarbinātās personas ienākumi no nodarbinātības vispārējā nodokļu režīmā iepriekšējo sešu mēnešu periodā pirms ārkārtējās situācijas izsludināšanas vidēji mēnesī ir bijuši lielāki nekā 2020.gadā valstī noteiktā minimālā mēneša darba alga;
6. ja pašnodarbinātā persona nav iesniegusi Valsts ieņēmumu dienestā pamatojumu atbilstoši Projekta 6.3.apakšpunktam vai Valsts ieņēmumu dienests, izvērtējot pašnodarbinātās personas iesniegumu, konstatē, ka pašnodarbinātās personas dīkstāves iestāšanās nav saistīta ar krīzes ietekmē radītajiem apstākļiem.

Dīkstāves pabalsts nav piešķirams šādām pašnodarbinātām personām:1. kuras saimniecisko darbību ir reģistrējušas pēc 2020.gada 1.marta;
2. par tām kalendāra dienām, par kurām piešķirts slimības pabalsts;
3. kuras vienlaikus ir nodarbinātas valsts vai pašvaldības institūcijā vai kapitālsabiedrībā;
4. kuras vienlaikus ir nodarbinātas pie cita darba devēja, kas neatrodas dīkstāvē;
5. kuras saņēmušas dīkstāves pabalstu pie krīzes skarta darba devēja;
6. kuras saņem vecuma vai izdienas pensiju;
7. kuras saņem atbalstu Valsts kultūrkapitāla fonda radošo personu atbalsta, mūža stipendiju vai radošās jaunrades programmu ietvaros;
8. kuras ir darba devēji Darba likuma izpratnē;
9. kuras ir patentmaksas maksātāji;
10. kam iepriekšējo triju gadu laikā un iesnieguma izvērtēšanas brīdī nodokļu revīzijas (audita) vai datu atbilstības rezultātā ir noteiktas valsts budžetā papildus iemaksājamās summas vai samazināts nepamatoti palielinātā no valsts budžeta atmaksājamā nodokļa apmērs, tai skaitā nokavējuma naudas un soda naudas, kuru kopējā summa pārsniedz trīs procentus no pašnodarbinātā attiecīgā gada Valsts ieņēmumu dienesta administrētajiem nodokļu ieņēmumiem (pašnodarbinātās personas veiktajām iemaksām atņemot nodokļu administrācijas atmaksātās pārmaksas), bet izvērtēšanas brīdī – trīs procentus no pašnodarbinātā iepriekšējā gada Valsts ieņēmumu dienesta administrētajiem nodokļu ieņēmumiem (pašnodarbinātās personas veiktajām iemaksām atņemot nodokļu administrācijas atmaksātās pārmaksas);
11. kuras iepriekšējā gadā un iesnieguma izvērtēšanas brīdī ir sodītas par pārkāpumu, kas attiecas uz nodokļu saistībām, pārkāpumiem muitas jomā, vai par darba tiesisko attiecību regulējošo normatīvo aktu pārkāpumu, izņemot gadījumu, ja par atsevišķu pārkāpumu ir piemērots brīdinājums vai naudas sods, kas nepārsniedz 151 *euro*, un gada laikā sodu kopsumma nepārsniedz 500 *euro*.

Ja pašnodarbinātā persona pēc dīkstāves pabalsta piešķiršanas iesniedz Valsts ieņēmumu dienestā precizētus datus par pašnodarbinātās personas ienākumiem laikposmā, kas tiek izmantots dīkstāves pabalsta aprēķināšanai, izmaksāto pabalsta apmēru nepārrēķina.Ja dīkstāves pabalsts pieprasīts vai saņemts nepamatoti vai pašnodarbinātā persona dīkstāves pabalsta izmaksas laikā pārtrauc dīkstāvi un gūst ienākumus no saimnieciskās darbības, pašnodarbinātā persona labprātīgi atmaksā piešķirto dīkstāves pabalstu vai Valsts ieņēmumu dienests to piedzen, piemērojot likuma „Par nodokļiem un nodevām” noteikumus. Valsts ieņēmumu dienests informē Valsts sociālās apdrošināšanas aģentūru un sociālos dienestus par pašnodarbinātām personām, kurām piešķirts dīkstāves pabalsts. Laikposmā, kad pašnodarbinātai personai piešķirts dīkstāves pabalsts, slimības pabalstu neapmaksā un neizmaksā pašvaldības pabalstu krīzes situācijā. Lai sabiedrību informētu par publisko līdzekļu izlietojumu, Valsts ieņēmumu dienests savā tīmekļvietnē publicē to saimnieciskās darbības veicēju sarakstu, kas saņēmuši dīkstāves pabalstu. Informācijas publicēšana nodrošinās iespēju sabiedrībai gūt pārliecību par publisko līdzekļu izlietošanas lietderību. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Finanšu ministrija, Valsts ieņēmumu dienests, Labklājības ministrija. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas personas, kas reģistrējušās Valsts ieņēmumu dienestā kā saimnieciskās darbības veicēji, ir veikušas valsts sociālās apdrošināšanas obligātās iemaksas kā pašnodarbinātās personas vai autoratlīdzības saņēmēji, vai ir mikrouzņēmumu nodokļa maksātāji, un kuras dīkstāves periodā nav guvušas ienākumus no saimnieciskās darbības, un Valsts ieņēmumu dienests. |
| 2. | Projekts šo jomu neskar. | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 |   35 309 400 |  0 |  0 |  0 |  0 |  0 |
| 2.1. valsts pamatbudžets | 0  |   35 309 400 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  - 35 309 400 |  0 |  0 |  0 |  0 |  0 |
| 3.1. valsts pamatbudžets |  0 |  - 35 309 400 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  - 35 309 400 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Valsts ieņēmumu dienesta datiem nozarēs, kuras vissmagāk skārusi krīze, darbojas 12 221 pašnodarbinātās personas. Pieņemot, ka dīkstāves pabalstu pieprasīs visas šīs pašnodarbinātās personas maksimālajā pabalsta apjomā 700 *euro*, kopumā minētās izmaksas mēnesī veidos – 12 221 personas x 700 *euro* = 8 554 700 *euro*. Ja atbalsts tiks sniegts uz maksimālo termiņu, diviem mēnešiem, kopējie izdevumi sastāda 17 109 400 *euro*,kastiks segti kā dotācija no vispārējiem ieņēmumiem.Saskaņā ar Valsts ieņēmumu dienesta sniegto informāciju mikrouzņēmumu nodokļa maksātāji krīzes skartajās nozarēs ir 13 000 personas. Pieņemot, ka dīkstāves pabalstu pieprasīs visas šīs personas maksimālajā pabalsta apjomā 700 *euro*, kopumā minētās izmaksas mēnesī veidos – 13 000 personas x 700 *euro* = 9 100 000 *euro*. Ja atbalsts tiks sniegts uz maksimālo termiņu, diviem mēnešiem, kopējie izdevumi sastāda 18 200 000 *euro*,kastiks segti kā dotācija no vispārējiem ieņēmumiem.Līdz ar to kopējā Projektā noteiktā regulējuma izpilde līdz 2020.gada 14.maijam sastāda 35 309 400 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Zariņš 67330255

Uldis.Zarins@km.gov.lv